CELEX: C2007/170/13
Language: et
Date: 2007-07-21 00:00:00
Title: Kohtuasi C-278/06: Euroopa Kohtu (viies koda) 7. juuni 2007 . aasta otsus (Bundesverwaltungsgericht'i (Saksamaa) eelotsusetaotlus) — Manfred Otten versus Landwirtschaftskammer Niedersachsen (Nõukogu määrus (EMÜ) nr 3950/92, muudetud nõukogu määrusega (EÜ) nr 1256/1999 — Artikli 7 lõige 2 — Põllumajandusliku rendilepingu lõppemine — Kvoodi vahepealne omandamine rendileandja poolt, kes ei ole piimatootja ning kellel ei ole kavas selleks saada — Tootjale kvoodi ülekandmine riikliku müügipunkti vahendusel nii kiiresti kui võimalik)

21.7.2007   
            
            
               ET
            
            
               Euroopa Liidu Teataja
            
            
               C 170/8
            
         Euroopa Kohtu (viies koda) 7. juuni 2007. aasta otsus (Bundesverwaltungsgericht'i (Saksamaa) eelotsusetaotlus) — Manfred Otten versus Landwirtschaftskammer Niedersachsen
   (Kohtuasi C-278/06) (1)
   
   (Nõukogu määrus (EMÜ) nr 3950/92, muudetud nõukogu määrusega (EÜ) nr 1256/1999 - Artikli 7 lõige 2 - Põllumajandusliku rendilepingu lõppemine - Kvoodi vahepealne omandamine rendileandja poolt, kes ei ole piimatootja ning kellel ei ole kavas selleks saada - Tootjale kvoodi ülekandmine riikliku müügipunkti vahendusel nii kiiresti kui võimalik)
   (2007/C 170/13)
   Kohtumenetluse keel: saksa
   Eelotsusetaotluse esitanud kohus
   Bundesverwaltungsgericht
   Põhikohtuasja pooled
   
      Hageja: Manfred Otten
   
      Kostja: Landwirtschaftskammer Niedersachsen
   Kohtuasja ese
   Eelotsusetaotlus — Bundesverwaltungsgericht — Nõukogu 28. detsembri 1992. aasta määruse (EMÜ) nr 3950/92, millega kehtestatakse piima- ja piimatootesektoris lisamaks (EÜT L 405, 26.6.1999, lk 1), mida on muudetud nõukogu 17. mai 1999. aasta määrusega (EÜ) nr 1256/1999 (EÜT L 160, 31.12.1992, lk 73), artikli 7 lõike 2 tõlgendamine — Piimatootmisega tegelevat talumajapidamist puudutava põllumajandusliku rendilepingu lõppedes kvoodi ülekandmine rendileandjale, kes ise ei ole piimatootja
   Resolutiivosa
   Nõukogu 28. detsembri 1992. aasta määruse (EMÜ) nr 3950/92, millega piima- ja piimatootesektoris kehtestatakse lisamaks, muudetud nõukogu 17. mai 1999. aasta määrusega (EÜ) nr 1256/1999, artikli 7 lõiget 2 tuleb tõlgendada nii, et piimatootmisega tegelevat talumajapidamist puudutava põllumajandusliku rendilepingu lõppemisel võib sellega seotud kvoodi tagastada rendileandjale niivõrd, kuivõrd viimane, kes ei ole tootja ning kellel ei ole kavas selleks saada, kannab riikliku müügipunkti vahendusel nimetatud kvoodi võimalikult kiiresti üle kolmandale isikule, kes on tootja.
   
      (1)  ELT C 96, 22.4.2006.